CELEX: 62008CN0001
Language: el
Date: 2008-01-02 00:00:00
Title: Υπόθεση C-1/08: Αίτηση για την έκδοση προδικαστικής αποφάσεως, την οποία υπέβαλε Corte suprema di cassazione (Ιταλία) στις 2 Ιανουαρίου 2008 — Athesia Druck Srl κατά Ministero delle Finanze, Agenzia delle Entrate

8.3.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 64/28
            
         Αίτηση για την έκδοση προδικαστικής αποφάσεως, την οποία υπέβαλε Corte suprema di cassazione (Ιταλία) στις 2 Ιανουαρίου 2008 — Athesia Druck Srl κατά Ministero delle Finanze, Agenzia delle Entrate
   (Υπόθεση C-1/08)
   (2008/C 64/40)
   Γλώσσα διαδικασίας: η ιταλική
   Αιτούν δικαστήριο
   Corte suprema di cassazione
   Διάδικοι στην υπόθεση της κύριας δίκης
   
      Αναιρεσείουσα: Athesia Druck Srl
   
      Αναιρεσίβλητα: Ministero delle Finanze, Agenzia delle Entrate
   Προδικαστικό ερώτημα
   Ερωτάται ποιος είναι, για τους σκοπούς του ΦΠΑ, κατά την έννοια του άρθρου 9, παράγραφος 2, στοιχείο ε', της έκτης οδηγίας 77/388/ΕΟΚ (1) του Συμβουλίου, της 17ης Μαΐου 1977, περί της εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών–κοινό σύστημα φόρου προστιθέμενης αξίας: ομοιόμορφη φορολογική βάση, ο τόπος της παρεχόμενης διαφημιστικής υπηρεσίας εκ μέρους ενός υποκειμένου στον φόρο, η έδρα του οποίου βρίσκεται στο έδαφος κράτους μέλους της Ευρωπαϊκής Κοινότητας, προς αποδέκτη εγκατεστημένο εκτός της Κοινότητας αλλά ο φορολογικός εκπρόσωπος του οποίου βρίσκεται εντός του εδάφους κράτους μέλους, ειδικότερα δε ερωτάται αν τόπος του αποδέκτη του διαφημιστικού μηνύματος είναι ο τόπος όπου έχει την έδρα της η φορολογική εκπρόσωπος για την Ιταλία της μη κοινοτικής εταιρίας εταιρία, ο τόπος όπου έχει την έδρα της η μη κοινοτική εταιρία η οποία αιτείται την παροχή της διαφημιστικής υπηρεσίας ή ο τόπος του προστηθέντος της μη κοινοτικής εταιρίας.
   
      (1)  EE L 145, σ. 1